Държавен вестник, бр. 22, 2014 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  22
(3) Изчислението на емисиите на парнико­
ви газове от целия жизнен цикъл на течните 
горива, различни от биогоривата, и опреде­
лянето на основните стандарти на горивата 
по ал. 1 се осъществява съгласно методика, 
приета от Европейската комисия.
(4) Изчислението на емисиите на парникови 
газове от целия жизнен цикъл на биогоривата 
се осъществява съгласно методиката по чл. 44, 
ал. 3 от Закона за енергията от възобновяеми 
източници.
(5) Доставчиците на електрическа енергия 
за употреба в пътните превозни средства се 
смятат за изпълнили задължението за на­
маляване емисиите на парникови газове по 
ал. 1 в случаите, когато водят дневници и 
може да представят писмени доказателства за 
извършените измервания и за наблюдението 
на доставената за употреба в тези превозни 
средства електрическа енергия.
Чл. 65. (1) Лицата по чл. 66, ал. 1 може 
да се обединят за съвместно изпълнение на 
посочените в чл. 66, ал. 1 задължения, като в 
този случай те се смятат за един доставчик.
(2) Разпоредбата на ал. 1 се прилага съглас­
но реда и условията, определени с наредбата 
по чл. 44, ал. 1 от Закона за енергията от 
възобновяеми източници.
Чл. 66. (1) Всеки доставчик на течни го­
рива и енергия за транспорта ежегодно до 
31 март представя на министъра на околната 
среда и водите верифициран доклад относно 
интензитета на парниковите газове на дос­
тавените от него през предходната година 
на територията на страната течни горива за 
нуждите на транспорта.
(2) Докладът по ал. 1 съдържа най-малко:
1. общия обем на всички доставени течни 
горива или енергия с обозначение за мястото 
на закупуване и произхода, и
2. емисиите на парникови газове за целия 
жизнен цикъл на течните горива, изчислени 
съгласно методиките по чл. 64, ал. 3 и 4.
(3) Условията, редът, форматът и начинът 
за изготвяне на докладите по ал. 1 и тяхната 
верификация се определят с наредбата по 
чл. 5, т. 5.
Раздел IІ
Изпълнение на задълженията
по Решение № 406/2009/ЕО
Чл. 67. (1) Министърът на околната среда и 
водите извършва ежегодна проверка за съот­
ветствие на емисиите на парникови газове на 
Република България от категориите дейности 
по приложение № I във връзка с чл. 2, т. 1 от 
Решение № 406/2009/ЕО с нивата, определени 
в чл. 3 от същото решение, и изготвя доклад, 
който представя на Европейската комисия.
(2) Докладът по ал. 1 съдържа информа­
цията по чл. 6 от Решение № 406/2009/ЕО и 
включва:
1. данни от националната инвентаризация 
по чл. 11, ал. 1;
2. допълнителни данни за националните 
политики;
3. мерки за намаляване емисиите на парни­
кови газове от източниците или повишаване на 
поглъщането от поглътители за всеки отделен 
газ и за всеки отделен сектор;
4. национални прогнози за емисии на пар­
никови газове по източници и поглъщането от 
поглътители за всеки отделен газ и за всеки 
отделен сектор.
(3) Допълнителните данни по ал. 2 се пре­
доставят на министъра на околната среда и 
водите от органите по чл. 4, ал. 1 по реда на 
чл. 11, ал. 2.
(4) В случаите, когато с доклада по ал. 1 
бъде констатирано надвишаване на устано­
вените нива на емисиите, определени в чл. 3 
от Решение № 406/2009/ЕО, Министерски­
ят съвет по предложение на министъра на 
околната среда и водите приема решение за 
разработване на допълнителни секторни по­
литики и въвеждане на допълнителни мерки 
по изпълнението на задълженията на Репуб­
лика България, произтичащи от Решение 
№ 406/2009/ЕО.
(5) Годишните разпределени количества 
емисии по чл. 3, параграф 2 от Решение 
№ 406/2009/ЕО, разпределени на Република 
България, може да се прехвърлят на други 
държави – членки на Европейския съюз, по 
реда на Решение № 406/2009/ЕО и при усло­
вията на чл. 19.
(6) Приходите по ал. 5 постъпват по бю­
джета на ПУДООС и се разходват чрез НДЕФ 
при условията на чл. 22.
Раздел IІІ
Схема за доброволно намаление на емисии
Чл. 68. (1) Схемата за доброволно нама­
ление на емисии (СДНЕ) обхваща дейности, 
инсталации и лица, за които не съществуват 
международни задължения за намаляване на 
емисиите от парникови газове.
(2) Проектите по СДНЕ се осъществяват 
при съблюдаването на следните принципи:
1. допълнителност;
2. избягване двойното отчитане на постиг­
натото намаление на емисии;
3. принципите по чл. 24, ал. 1.
(3) Проектите по СДНЕ не получават пуб­
лично финансиране.
Чл. 69. Министърът на околната среда и во­
дите отменя количеството ПЕЕ от НРТКЕПГ, 
което е равно на обема на намалените емисии, 
постигнати в резултат на успешно реализиран